কাজে যোগদান না করে পোশাক শ্রমিকরা সত্যিই কি টাকা পাবে? - দেশ টুডে২৪ ডট কম
কাজে যোগদান না করে পোশাক শ্রমিকরা সত্যিই কি টাকা পাবে?
সরকার রাজীবঃ বিভিন্ন গনমাধ্যমে প্রকাশিত খবরে জানতে পেরেছি- বিজিএমইএ ঢাকার বাইরের শ্রমিকদের না আসার আহ্বান করছে। অন্যদিকে যেসব কারখানা খোলা রাখার সিদ্ধান্ত নিয়েছে জানতে পেরেছি, কারখানা কর্তৃপক্ষ ফোনে ঢাকার বাইরের শ্রমিকদের কাজে যোগদানের কথা বলছে। এসব দেখবে কে? তাছাড়া যারা ঢাকার বাইরে তারা কাজ না করে সত্যিই কি টাকা পাবে?
এটার নিশ্চয়তা কি? আচ্ছা মানলাম তারা কাজ না করলেও টাকা পাবে। তাই যদি হয় তাহলে যারা কাজ করবে তারা জীবনের রিস্ক নিবে কেন? এমন বৈষম্য কেন? করোনা সঙ্কটের শুরু থেকেই বিজিএমইএ’র অস্পষ্ট কথাবার্তা। যেখানে স্বাস্থ্যগত সুরক্ষার দিক থেকে সবচেয়ে অনিরাপদ পোশাক কারখানা সেখানে স্বাস্থ্যসুরক্ষা নিশ্চিত করে কারখানা খোলা রাখার কথা বলা হচ্ছে তা যে শতভাগ মানবে কারখানা কর্তৃপক্ষ সেটাই নিশ্চিত করবে কে? পোশাক কারখানায় কি শারীরিক দুরত্ব নিশ্চিত করা সম্ভব?
সুরক্ষাসামগ্রী কি কারখানা কর্তৃপক্ষ ঠিকভাবে দিবে? বিজিএমইএ যদি এসব দিক কঠোরভাবে নজরদারি করতে পারে তাহলে ঠিক আছে।
আরো শোনা যাচ্ছে- অনেক অফিস নাকি দুই শিফতে কাজ করার সিদ্ধান্ত নিয়েছে। যেখানে সরকারি সিদ্ধান্ত মোতাবেক সন্ধা ৬টা থেকে সকাল ৬টা পর্যন্ত ঘর থেকে বের হওয়া নিষেধ। সেখানে কারখানার মালিকরা সন্ধার পর কারখানা খোলা রাখার সিদ্ধান্ত নেয় কিভাবে।